מה היתרונות של אוזניות הולכת עצם - Trekz Titanium?
האוזניות אינן מכסות או אוטמות את האוזן ובכך מאפשרות להאזין למוסיקה ולנהל שיחות ובמקביל להישאר קשוב ומחובר לסביבה. בזכות זאת, ההאזנה היא בטוחה יותר (למשל ברכיבת אופניים עירונית) וחברתית יותר (למשל בריצה עם חברים או ישיבה במשרד) מכל אוזנייה אחרת ובאיכות שמע ללא פשרות.
למי מתאימות אוזניות Trekz Titanium?
- אוזניות אלחוטיות למוסיקה ושיחות מהרמה הגבוהה ביותר, ללא ניתוק מהסביבה.
- אוזניות ספורט נוחות, עמידות, איכותיות ושלא נופלות, שמאפשרות לשמוע מוסיקה ולענות לשיחות בלחיצת כפתור.
- אוזניות בטוחות שמאפשרות לשמוע מוסיקה ולענות לשיחות תוך כדי פעילות בסביבה סואנת בה צריך להיות ערני לסביבה או לתקשר במהלכה עם אנשים סביבכם.
- אוניות חברתיות שמאפשרות לעשות ספורט עם חברים או לשבת במשרד בלי שאחרים ישמעו את התכנים שלך ובכל זאת לא להיות מנותק.
- אוזניות היכולות לספק ערך מוסף רב לבעלי לקות שמיעה בעור התוף או בעלי לקות ראיה להם מתאפשר להאזין באופן פרטי בלי לוותר על שמיעת הסביבה.
אילו מכשירים מתממשקים עם Trekz Titanium?
Trekz Titanium מציודים ב- Bluetooth® v4.1 ומתממשקים בצורה מלאה לכל מכשיר בכל יכולות Bluetooth כולל אייפון, אנדרויד, טאבלטים, מחשבים, טלוויזיות, רכבים ועוד.
האם Trekz Titanium יכולים לשמש לשיחות טלפון?
בהחלט. Trekz Titanium מאפשרים חווית שיחה אלחוטית ובאיכות שמע שיחה גבוה במיוחד בזכות שני מיקרופונים מבטלי רעשים שתפקידם לבטל רעשים חיצוניים כולל רוחות ולהדגיש דיבור.
האם האוזניות עמידות לזיעה ולחות?
בהחלט. האוזניות שלנו עוצבו לעמוד באורח חיים פעיל ולתפקד נאמנה באימונים ואף מזג אוויר סוער. הן מכוסות בציפוי דק המיועד לדחות זיעה, לחות ואבק ועומדות בתקן IP55. אם זאת, הן אינן חסינות למים ואין להיכנס איתן למים או להשאירן לאורך זמן בסביבה רטובה.
איך שמים את האוזניות?
יש להניח את שני המתמרים (הגופים הריבועיים בשני קצוות האוזניות) באזור שלפני האוזן, כאשר החלק המעוקל באוזנייה יושב מעל לאפרכסת ונשען עליה קלות והקשת עוברת מאחורי העורף עם מעט רווח ממנו המאפשר תנועה נוחה.
האם ניתן לענוד את האוזניות במקביל להרכבת משקפיים, משקפי שמש או קסדה?
בוודאי. קשת הטיטניום הגמישה תתאים עצמה בקלות לפוזיציה הנכונה על עצמות הלחי ומאפשרת העברה תחתיה של זרועות המשקפיים. האוזניות עוצבו כך שיתאימו לצרכיהם של רצים ורוכבי אופניים וניתנה תשומת לב מיוחדת להתאמה לחובשי קסדה.
מה טווח ה-Bluetooth של האוזניות?
Trekz Titanium מאפשרות חיבור Bluetooth רציף ואיכותי בטווח של 10-25 מטר.
כמה זמן תחזיק הסוללה?
ל-Trekz Titanium סוללת ליתיום נטענת שמספקת שש שעות ניגון רצופות ו-10 ימים במצב המתנה. הסוללה נטענת במלואה תוך 1.5 שעות וניתן להשתמש באוזנייה תוך כדי הטענה.
כיצד מטעינים את הסוללה?
האוזנייה מגיעה עם כבל Micro-USB סטנדרטי באריזה. מחברים את האוזניות לכבל ומחברים את הקצה השני של הכבל לכל כניסת USB במחשב או בקיר ומכשירך יטען תוך כ-שעה וחצי. ניתן לחילופין להשתמש בכל מטען אנדרויד סטנדרטי.
מה הגודל המתאים עבורי?
אוזניות Trekz Titanium מגיעות בגודל אחד שבזכות גימשותן הרבה מתאים כמעט לכל גודל ראש.
בנוסף, בערכה שמגיעה עם האוזניות יש שני חבקי סליקון שניתן להרכיב על זרועות האוזניות כדאי להשיג התאמה צמודה יותר לבעלי ראשים קטנים.
אם זאת, לבעלי ראשים קטנים במיוחד (בעיקר ילדים) יצא ביולי 2016 דגם Trekz Titanium mini. במידה ותרצו להזמין דגם זה, אנא צרו עמנו קשר בעמוד "צרו קשר" ונשמח לעמוד לשירותכם.
האם חוקי לנהוג עם Trekz Titanium?
על פי החוק בישראל "לא ינהג אדם רכב ולא ילך עובר דרך בכביש כשלאוזניו אוזניות..".
Trekz Titanium משדרות צליל ללא התחברות או חסימת תעלת השמע כלל ומאפשרות להישאר קשוב לסביבה. לכן, תיאורטית הינן בטוחות לשימוש בדרך. עם זאת, היות וטרם הוכנסה התייחסות מיוחדת לאוזניות הולכת עצם לחוק הישראלי, אנו לא ממליצים לנהוג עם אוזניות Aftershokz או אחרות.
מה מדיניות ההחזרים שלנו?
במידה ואינך מרוצה מהאוזניה, ניתן להחזירה אלינו סגורה במצב המקורי בה הגיעה ולקבל החזר מלא (100%).
האם המוצר מכוסה באחריות?
כן. Aftershokz העולמית מבטחת את כל מוצריה בשנתיים אחריות מלאה ומספקת שירות דרך היבואן הבלעדי לישראל - Healthletics.
עם זאת, אנו ממליצים לפנות ישירות אלינו בדף "צרו קשר" ונשמח לעמוד לשירותכם ולטפל בפניה בנועם יעילות ומהירות.
איך עובדת טכנולוגיית הולכת עצם?
הולכת עצם היא חלק טבעי מתהליך השמיעה – צליל עובר דרך עור התוף ועצמות הגולגולת במקביל. למשל, כשאנו מדברים, עוצמת גלי הקול והקירבה שלהם לעצמות הגולגולת מאפשרת לקול לחזור אלינו גם דרך העצם וגם דרך תעלת השמע. זו הסיבה שהקול שלנו נשמע שונה (עמוק ומלא יותר) כשאנו מדברים לעומת כשאנו שומעים הקלטה של עצמנו.
פטנט הולכת העצם הייחודי של אפטרשוקס מייצר צליל דרך מיקרו ויברציות שנעות דרך עצם הלחי לאוזן הפנימית תוך עקיפת עור התוף לחלוטין. השימושיות של כך היא שלמעשה יש לנו שני נתיבי שמיעה נפרדים ובלתי קשורים שאנו יכולים להשתמש בהם במקביל ובנפרד ללא הפרעה.
האם אפשר להשתמש באוזניות בנוסף למכשיר עזר לשמיעה?
כן. בשל העובדה שהאוזנייה לא נכנסת לאוזן, משתמשי אמצעי עזר לשמיעה יכולים להרכיב את האוזניות ולשמוע מוסיקה ושיחות בנוחות.
"אני חרש או בעל אובדן שמיעה באוזן אחת או שתיים. האם Trekz Titanium הן פתרון מתאים עבורי?"
אנשים רבים עם דרגות שונות של אובדן שמיעה וחרשות מסוגלים לחוות ולהנות משמע סטריאופוני באמצעות אוזניות אפטרשוקס. במקרים מסוימים אנשים שומעים באמצעותן בסטריאו לראשונה בחייהם! הולכת עצם משתמשת בעצמות הלחי להעברת צליל לאוזן הפנימית תוך מעקף מלא של עור התוף. אם זאת, לאנשים עם פגיעה באזור פנימי יותר באוזן כמו הכוכליאה ככל הנראה לא יהיה ערך מוסף משימוש בטכנולוגיית הולכת עצם.
-אחסן את האוזניות במקום קריר ויבש. טמפרטורת העבודה צריכה להיות 0 °-45 °C. הפעלה בסביבות קרות, חמות או לחות מאד, יכולה לפגוע באורך החיים של הסוללה.
-לאחר אחסון ממושך, טען את האוזנייה לפני שימוש.
-האוזניות עמידות לזיעה, אך אינן עמידות למים. אל תשקיע את האוזניות במים.
-האזנה לאוזניות בווליום גבוה עלולה להשפיע על השמיעה וגם לפגום באיכות פלט האודיו של האוזנייה.
-לניקוי האוזניות, השתמש בבד רך ויבש.
-אל תטען את האוזניות מיד לאחר אימון או אם האוזניות לחות, היות וזיעה או לחות בשקע הטעינה יכול לקצר מעגל חשמלי.
-אין להחליף סוללה במוצר. חיבור סוללה לא מתאימה עלולה לגרום לפיצוץ.
-חל איסור מוחלט לבצע בדגם מכשיר זה כל שינוי שהוא.
-המכשיר אינו גורם להפרעת אלחוט למערכת טלגרף אלחוטיות הפועלות כדין; במקרה של הפרעות כאמור, יש להפסיק את פעילותו מיידית.
-המכשיר אינו מוגן מפני הפרעות אלחוט.
-אין להעביר כל ציוד תקשורת לגורמים בתחומי הרשות הפלסטינית, ללא אישור מראש, ובכתב מקמ"ט תקשורת במנהל האזרחי.
-אסור להחליף את האנטנה המקורית של המכשיר, ולא לעשות בו כל שינוי טכני אחר.
את אוזניות אפטרשוקס פגשנו ברכיבות לעבודה כשהבנו שלרכב לאורך כביש עם אוזניות באוזניים זה לא עסק. אחרי שקיבלנו את ה-Trekz Titanium והם פשוט לא ירדו לנו מהאוזניים (ברכיבות, בריצה, במשרד, בצפייה בטלוויזיה בלי להעיר את הילדים - הבנתם את הרעיון) החלטנו שלא ייתכן שהמוצר הזה אינו זמין בארץ. אז הנה. נשמח לשמוע מכם ולראות עוד אנשים נהנים מהן.